103. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 7953/37 της 17/26 Φεβρ. 1988 (ΦΕΚ Β΄111) (Διόρθ. σφαλμ. στο ΦΕΚ Β΄  162/22.3.88) Καθορισμός του τρόπου υπολογισμού του μερίσματος που παρέχει το Μετοχικό Ταμείο Πολιτικών Υπαλλήλων στους μερισματούχους του. Έχοντας υπόψη: 1.Την καταστατική διάταξη του Μ.Τ.Π.Υ. του άρθρ. 1 του Νόμ. 1636/1919, σύμφωνα  με την οποία προορισμός του Ταμείου είναι η κατ’ αναλογία του ποσού των καταθέσεων εκάστου, περίθαλψη των πολιτικών υπαλλήλων και των οικογενειών τους. 2.Τις διατάξεις της παρ. 4 του άρθρ. 27 του Νόμ. 1505/84 «Αναδιάρθρωση μισθολογίου προσωπικού της Δημ. Διοίκησης και άλλες συναφείς διατάξεις». 3.Την 2389/87 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 81/Β/13.2.87). 4.Τις διατάξεις του Νόμ. 1586/86 «Βαθμολογική διάρθρωση των θέσεων του Δημοσίου, Ν.Π.Δ.Δ. και Ο.Τ.Α. και άλλες διατάξεις». 5.Το γεγονός ότι ο υπολογισμός του μερίσματος με βάση τις τακτικές αποδοχές των Νόμ. 1505/84, 1517/85, 1587/86 και 1643/86 και με το συντελεστή που έχει καθοριστεί με βάση τις ισχύουσες για το Ταμείο διατάξεις του άρθρ. 3 του Νόμ. 267/76 θα είχε σοβαρές επιπτώσεις, που θα ανέτρεπαν τα σημερινά οικονομικά του Ταμείου. 6.Το γεγονός ότι τα μερίσματα μέχρι σήμερα υπολογίζονται με βάση το Π.Δ. 350/79 του οποίου η συνέχιση της εφαρμογής καθίσταται αδύνατη μετά το Νόμ. 1586/86. 7.Την επιτακτική ανάγκη αναπροσαρμογής του συστήματος απονομής των μερισμάτων, σε συνδυασμό με τις διατάξεις των Νόμ. 1505/84, 1517/85, 1587/86 και 1643/86 (νέο μισθολόγιο πολιτικών υπαλλήλων, δικαστικών, ανωτ. εκπαιδευτικών και στρατιωτικών) και τις οικονομικές δυνατότητες του Ταμείου. 8.Την 68621/235/6.10.86 απόφασή μας. 9.Την 31/12.10.87 απόφαση του Διοικητικού Συμβουλίου του Μετοχικού Ταμείου Πολιτικών Υπαλλήλων. 10.Το Α.419/Δ.30/26.1.88 έγγραφο του Υπουργείου Εθνικής Οικονομίας, αποφασίζουμε: 1.Ανακαλούμε, από την  ημερομηνία έκδοσής της την 68621/235/6.10.86 απόφασή μας. Μετοχικό Ταμείο Πολιτικών Υπαλλήλων 2.Θ.α.103 «2.Το μηνιαίο μέρισμα των μετόχων του Μετοχικού Ταμείου Πολιτικών Υπαλλήλων, από 1ης Ιαν. 1988 καθορίζεται ίσο με το 1/14 της ετήσιας απόδοσης του κεφαλαίου των εισφορών κάθε μετόχου. Η ετήσια απόδοση του κεφαλαίου είναι ίση με το 15% του συνολικού κεφαλαίου, το οποίο ισούται με το γινόμενο του βασικού μισθού και χρονοεπιδόματος επί 4% επί τους μήνες συμμετοχής στην ασφάλιση του Ταμείου, όπως αυτή προσδιορίζεται από τις διατάξεις των παρ. 5 και 6 του άρθρ. 7 του ν.δ. 12/21/3/1923, όπως η πρώτη έχει αντικατασταθεί με το άρθρ. 4 παρ. 2 εδάφ. α΄-γ΄ του ν.δ. 31/5/1923 και έχουν κωδικοποιηθεί στα άρθρ. 36 παρ. 1, 81 παρ. 5 και 39 παρ. 2 του π.δ. 422/1981. Δηλαδή ο τύπος του μηνιαίου μερίσματος είναι: (βασ. μισθός + επίδ. χρόνου υπηρ.) Χ 4% Χ χρόνια συμμετοχής Χ 12 Χ 15% 14 Ειδικά για τους μετόχους, που εξέρχονται από την υπηρεσία από 1ης Ιαν. 1997, το ως άνω κλάσμα του τύπου, πολλαπλασιάζεται επί το σταθερό συντελεστή 0,266. Το ποσοστό απόδοσης μπορεί να αυξομειώνεται με απόφαση του Υπουργού Οικονομικών δημοσιευόμενη στην Εφημερίδα της Κυβερνήσεως, μετά από γνώμη του Διοικητικού Συμβουλίου του Μ.Τ.Π.Υ. και ανάλογα με τις οικονομικές δυνατότητες του Ταμείου. Ως βασικός μισθός και χρονοεπίδομα βάσει του οποίου καθορίζεται το κατά το δεύτερο εδάφιο της παρ. αυτής μέρισμα, νοείται το τμήμα αυτό του μισθού, που ισχύει κατά την 1.1.1997 ή για τους γιατρούς του Ε.Σ.Υ. κατά την ημερομηνία ισχύος του νέου μισθολογίου τους, του μισθολογικού κλιμακίου ή του βαθμού, με τον οποίο μισθοδοτήθηκε ο μέτοχος κατά την τελευταία ημέρα της συμμετοχής του στο Μ.Τ.Π.Υ., ο οποίος όμως, σε καμία περίπτωση δεν μπορεί να είναι μεγαλύτερος του συντάξιμου μισθού, βάσει του οποίου καθορίζεται η σύνταξη του Δημοσίου. Δεν λαμβάνονται υπόψη παροχές, επιδόματα και αποζημειώσεις οποιασδήποτε μορφής που καταβάλλονται στους μετόχους ως συμπλήρωμα αποδοχών, βάσει δικαστικών ή υπουργικών αποφάσεων, έστω και αν αυτές χαρακτηρίζονται τακτικές αποδοχές που προσαυξάνουν το ποσό της σύνταξης. (Αντί για τη σελ. 502,27(γ)) Σελ. 502,27(δ) Τεύχος 1348 Σελ. 67 Υποθέσεις που αναφέρονται σε δικαιώματα αντίθετα προς τις προηγούμενες παρ. και εκκρεμούν σε οποιοδήποτε στάδιο, τίθενται στο αρχείο, οι εκκρεμείς για τις υποθέσεις αυτές δίκες ενώπιον οποιουδήποτε Δικαστηρίου τίθενται στο αρχείο, οι σχετικές απαιτήσεις παραγράφονται και οι εκκρεμείς για τις υποθέσεις αυτές δίκες ενώπιον οποιουδήποτε Δικαστηρίου καταργούνται. Κατά την αναπροσαρμογή των μερισμάτων όσων έχουν εξέλθει από 1.1.1997, τα οποία έχουν κανονισθεί βάσει των διατάξεων της με αριθ. 7953/37/1988 υπουργικής απόφασης, που κυρώθηκε με το Νόμ. 1810/1988, κανείς δεν θα εισπράττει μικρότερο μέρισμα από όσο ελάμβανε, η επιπλέον δε διαφορά θα διατηρείται ως προσωπική διαφορά μέχρι την κάλυψή της με οποιονδήποτε τρόπο». Η παρ. 2 αντικαταστάθηκε ως άνω από το άρθρ. 31 Νόμ. 2592/17-18 Μαρτ. 1998 (ΦΕΚ Α΄ 57) τόμ. 29 σελ. 90,898. 3.Για τον υπολογισμό του κεφαλαίου των εξερχομένων υπό το καθεστώς της ισχύος των παραπάνω νόμων, λαμβάνονται υπόψη οι εισφορές που αντιστοιχούν στις συντάξιμες αποδοχές (βασικός μισθός + επίδομα χρόνου υπηρεσίας) της 31.12.1987, όπως έχουν καθοριστεί από τους παραπάνω νόμους. 4.Για τον υπολογισμό του κεφαλαίου, των εξελθόντων μέχρι την προηγούμενη της ημερομηνίας έναρξης ισχύος των παραπάνω νόμων, λαμβάνονται υπόψη οι εισφορές που αντιστοιχούν στις συντάξιμες αποδοχές του βαθμού εξόδου τους από την υπηρεσία, που ίσχυαν κατά τις παραπάνω ημερομηνίες, αναπροσαρμοζόμενες με συντελεστή 11,672. Η αναπροσαρμογή των μερισμάτων αυτών θα γίνει με πράξη του Διευθυντή του Ταμείου και με βάση το προσωπικό μητρώο των μετόχων. 5.Η αναπροσαρμογή των μερισμάτων, όσων έχουν εξέλθει της υπηρεσίας από 1.1.1984, για όσους υπάγονται στο Νόμ. 1505/84 ή από την ημερομηνία ισχύος σχετικών νόμων, όπως οι Νόμ. 1517/85, 1587/86 και 1643/86 μέχρι τη δημοσίευση της απόφασης αυτής, θα γίνει με πράξη του Διευθυντή του Ταμείου με βάση την υποβαλλόμενη σχετική πράξη του Γενικού Λογιστηρίου του Κράτους και των στοιχείων του προσωπικού μητρώου των μετόχων. 6.Κατά τις παραπάνω αναπροσαρμογές κανείς δε θα εισπράττει μικρότερο μέρισμα απ’ όσο ελάμβανε, η επιπλέον δε διαφορά θα διατηρείται ως προσωπική διαφορά, μέχρι την κάλυψή της με οποιοδήποτε τρόπο. 7.Κατά τον υπολογισμό του μερίσματος, το κλάσμα δραχμής που θα προκύπτει, υπολογίζεται, ως μία (1) δραχμή. Σελ. 502,28(δ) Τεύχος 1348 Σελ. 68 8.Τα μερίσματα κανονίζονται μέχρι την προηγούμενη έναρξη ισχύος της παρούσας, σύμφωνα με τις διατάξεις του Π.Δ. 350/79, και με βάση τους βαθμούς που ίσχυαν μέχρι 31.3.86 για όσους μετόχους υπάγονται στις διατάξεις του Νόμ. 1586/86 ή μέχρι την προηγούμενη της ισχύος άλλων νόμων που μετέβαλαν το βαθμολογικό καθεστώς ασφαλισμένων του Μ.Τ.Π.Υ. 9.Κατώτατο όριο μερίσματος ορίζεται το ποσό των 4.800 δραχμ. 10.(Αντικαθίσταται η παρ. 1 άρθρ. 33 Π.Δ. 422/81, ανωτ. αριθ. 89). 11.(Προστίθενται φράσεις στην παρ. 4 άρθρ. 33 Π.Δ. 422/81, ανωτ. αριθ. 89). «Η απόφαση αυτή που η ισχύς της αρχίζει από τη δημοσίευσή της στην Εφημερίδα της Κυβερνήσεως, εκτός αν διαφορετικά ορίζεται στις επιμέρους διατάξεις της, θα δημοσιευθεί στην Εφημερίδα της Κυβερνήσεως και θα κυρωθεί με νόμο». Η άνω απόφαση κυρώθηκε και απέκτησε ισχύ νόμου, από 1.1.1988, από την περίπ. ιγ΄ άρθρ. 16 Νομ. 1810/5-5 Οκτ. 1988 (ΦΕΚ Α΄ 223), τομ. 2Α σελ. 384, 9071. Η άνω Απόφαση κυρώθηκε και έχει ισχύ νόμου από την έκδοσή της και από την παρ. 4 άρθρ. 11 Νόμ. 1839/1989 (ΦΕΚ Α΄ 90), (τόμ. 28Α, σελ. 268,03). 